Salix pentandra

Pjećmužna wjerba abo ławrjencowa wjerba (Salix pentandra) je rostlina ze swójby wjerbowych rostlinow (Salicaceae). 

 Wopis 
Pjećmužna wjerba (Ławrjencowa wjerba) je kerk abo štom, kotryž docpěwa wysokosć wot hač do 12 (wot 3 hač do 15) m. Hałuzy su błyšćace, oliwozelene hač čerwjenobrune. Skora je šěra a podołhostnje rozpukana.

 Łopjena 
Łopjena su šěroko-lancetojte, dołho-kónčkojte, sćeńka rězane a docpěwaja dołhosć wot 5 hač do 15 cm. Na hornim boku su ćmowozelene błyšćace, při čimž srjedźna žiłka je žołta. Młode łopjena lěpjaty sekret wudźěluja, kotryž aromatisce wonja.

 Kćenja 
Kćěje wot meje hač do junija. Micki so z łopjenami jewja. Žónske micki su čumpatokćenjowe. Nošne łopješka su jednobarbne žołtozelene. Próškowe łopješka zwjetša su pjeć. 

 Stejnišćo 
Rosće we łučinach a w žumpadłowych lěsach. 

 Rozšěrjenje 
Rostlina je w srjedźnej a sewjernej Europje a Aziji rozšěrjena. Při tym na juhu hač do Pyrenejow, sewjerneje Italskeje a balkanskeje połkupy wustupuje. W Aziji wustupuje w Turkowskej, w Kawkazu, w Sibirskej, w Kazachstanje, w Mongolskej a Chinskej.Družina při GRIN 

 Wužiwanje 

 Nóžki 

 Žórła  
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, strona 128 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 450 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Někotre wobrazy a wědomostne mjeno 

Kategorija: Wjerbowe rostliny